### | | | | --- | --- | | | | | --- | | **Byråd** 26. maj 2020 Sagsnr. 710-2017-2124 Dok.nr. 710-2020-159597 Sagsbehandler DPABS | | 93.                 Inddragelse i forbindelse med planlægning af nyt idrætsanlæg i [adresse] - Åbent

###

|  |  |
| --- | --- |
| Tidl. politisk behandling | BY, 30.04.19, pkt. 69, BY, 25.02.20, pkt. 28. |
| Forventet sagsgang | KF-U, TM-U, ØK, BY |
| Lovgrundlag | Lokalplan nr. 384 |

###

**SAGENS INDHOLD**

Byrådet skal i denne sag tage stilling til et forslag til
sammensætning af en følgegruppe til planlægning af det kommende idrætsanlæg i
[adresse].

Sagen ligger i forlængelse af Byrådets beslutning på mødet
25. februar 2020 om godkendelse af bevilling til planlægning og disponering af
idrætsanlægget i [adresse]. Her blev forvaltningen anmodet om at fremlægge en sag
med forslag om nedsættelse af et byggeprogramudvalg (eller lignende) med
politisk deltagelse.

**VURDERING**

I [adresse] nedsættes der byggeprogramudvalg med
politisk deltagelse i forbindelse med anlæg af byggerier til en værdi over 10 mio.
kr. Det kommende idrætsanlæg i [adresse] vil samlet koste betydeligt mere end 10
mio. kr. og selve bygningsdelen (klubhus) vil forventeligt medføre en udgift på
ca. 10,5 mio. kr.

Inden opførelsen af bygningsdelen i forbindelse med
idrætsanlægget vurderes et behov for tidlig projektafklaring. På den baggrund
vurderer Teknik og Miljø, at den ønskede dialog mellem politikere og
interessenter bedre kan opnås på anden vis, inden der forventeligt skal
nedsættes et egentligt byggeprogramudvalg.

Konkret foreslår Teknik og Miljø, at der, sideløbende med
de igangværende tekniske og arkæologiske forundersøgelser samt eventuel
igangsætning af ekspropriationsprocedure nedsættes en følgegruppe med lokale
interessenter og politisk repræsentation.

Følgegruppen kan drøfte spørgsmål med relevans for
indretningen af det kommende idrætsområde syd for [adresse]. Herunder fremlægge et
forslag til prioritering indenfor det eksisterende anlægsbudget og de
eksisterende planrammer. Byrådet har fastsat de overordnede rammer og formål
for etableringen af et nyt idrætsanlæg i [adresse] i lokalplan nr. 384 Nyt
idrætsområde syd for [adresse] i [adresse] og i anlægsblok A-605 vedtaget i
forbindelse med budget 2020-23. Følgegruppens arbejde sker inden for rammerne
heraf.

Følgegruppen foreslås sammensat således:

·
Formanden for Kultur og Fritidsudvalget er formand for
følgegruppen.

·
Teknik og Miljøudvalget udpeger en repræsentant til følgegruppen

·
Tre-fire repræsentanter fra [adresse]

Følgegruppen betjenes administrativt af Teknik og Miljø samt
Børn og Kultur.

**ØKONOMI**

I Budget 2020-23 (A-605) er der afsat et rådighedsbeløb på
7,0 mio. kr. i 2020, 7,0 mio. kr. i 2021, 12,4 mio. kr. i 2022 og 15,8 mio. kr.
i 2023 til etablering af det nye idrætsanlæg. Byrådet frigav 25. februar 2020
2,5 mio. kr. til finansiering af udgifter til planlægning og disponering af
idrætsanlægget herunder afholdelse af udgifter til ekstern rådgivning,
bygherreomkostninger til diverse forundersøgelser mm.

**INDSTILLING**

Direktøren for Teknik og Miljø indstiller til Byrådet:

1.     At der
nedsættes en følgegruppe til at drøfte spørgsmål med relevans for indretningen
af det kommende idrætsområde syd for [adresse]. Herunder fremlægge forslag til
ændret prioritering inden for det eksisterende anlægsbudget og de eksisterende
planrammer.

2.     At Teknik-
og Miljøudvalget udpeger et medlem til følgegruppen.

3.     At Kultur-
og Fritidsudvalgets formand er formand for følgegruppen.

**BESLUTNING**

***Kultur- og Fritidsudvalget, 6. maj 2020:***

Fraværende:ingen

Indstilles godkendt med den præcisering, at [adresse]
Gymnastikforening får tre pladser i følgegruppen, som afspejler
hovedforeningen, fodbold og tennis.

***Teknik- og Miljøudvalget, 7. maj 2020:***

Fraværende:Ingen

Ad 1. Indstilles godkendt.

Ad 2.   Teknik- og Miljøudvalget udpegede Klaus Kristiansen
Joan Bruun (V) som medlem af følgegruppen.

***Økonomiudvalget, 19. maj 2020:***

Fraværende:Ingen

Ad 1. Indstilles godkendt.